सुन्दरकाण्ड का वात्सल्य सत्संग में किया पाठ
नालागढ़ | युगचेतना वात्सल्य पीठ के तत्वावधान में तीन दिवसीय वात्सल्य सत्संग में सुन्दरकाण्ड का पाठ किया गया। भक्तजनों ने साध्वी सत्यव्रता, साध्वी सत्य सिद्धा पूनम शर्मा ने नेतृत्व में सुन्दरकाण्ड किया। साध्वी ऋतंभरा ने अपनी वात्सल्य वाणी से अमृत वर्षा करते हुए कहा कि रामायण के महत्व पर प्रकाश डाला। उन्होंने कहा कि श्रीराम कथा जीवन का मर्म है। एक आदमी कैसे अपने सुविचारों के माध्यम से परिवार, समाज राष्ट्र निर्माण में कैसे योगदान देता है। उन्होंने कहा कि भगवान राम को किसी मंदिर में ढूंढने की आवश्यकता नहीं, वे तो दीन दुखियों की सेवा में सहज की प्रकट हो जाते हैं। श्री राम की अपने माता पिता की सेवा, भक्ति, भरत का भ्रातृ प्रेम, सीता का पतिव्रत, लक्ष्मण सन्नद्धता ओर हनुमान की स्वामी भक्ति श्रीरामचरित मानस के ऐसे प्रकाशस्तंभ है जो अनन्त काल तक मनुष्यता का मार्गदर्शन करते रहेंगे।
awa_Deva hin_Deva